**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2020 M. RUGSĖJO 24 D. SPRENDIMO NR. T1-180 „DĖL SPORTO ŠAKŲ, KULTIVUOJAMŲ PLUNGĖS SPORTO IR REKREACIJOS CENTRE, PATVIRTINIMO“ PAKEITIMO**

2022 m. balandžio 28 d. Nr. T1-

Plungė

Plungės rajono savivaldybės taryba n u s p r e n d ž i a:

1. Pakeisti Plungės sporto ir rekreacijos centre kultivuojamų sporto šakų sąrašą, patvirtintą Plungės rajono savivaldybės tarybos 2020 m. rugsėjo 24 d. sprendimo Nr. T1-180 „Dėl sporto šakų, kultivuojamų Plungės sporto ir rekreacijos centre, patvirtinimo“ 1 punktu, ir išdėstyti jį taip: „baidarių/kanojų irklavimas, dziudo sportas, krepšinis, lengvoji atletika, orientavimosi sportas, regbis, sunkioji atletika, šachmatai, tinklinis, ritinis ir sveikatingumo/bendro fizinio rengimo grupes.“

2. Nustatyti, kad sprendimas galioja nuo 2022 m. gegužės 1 d.

Savivaldybės meras

SUDERINTA:

Administracijos direktorius Mindaugas Kaunas

Administracijos direktoriaus pavaduotojas Mantas Česnauskas

Kalbos tvarkytoja Simona Grigalauskaitė

Švietimo ir sporto skyriaus vedėjas Gintautas Rimeikis

Juridinio ir personalo administravimo skyriaus vedėjas Vytautas Tumas

Projektą rengė Švietimo ir sporto skyriaus vyr. specialistė Julija Čiuželienė

**ŠVIETIMO IR SPORTO SKYRIUS**

**AIŠKINAMASIS RAŠTAS**

**PRIE SPRENDIMO PROJEKTO**

**DĖL PLUNGĖS RAJONO SAVIVALDYBĖS TARYBOS 2020 M. RUGSĖJO 24 D. SPRENDIMO NR. T1-180 „DĖL SPORTO ŠAKŲ, KULTIVUOJAMŲ PLUNGĖS SPORTO IR REKREACIJOS CENTRE, PATVIRTINIMO“ PAKEITIMO**

2022 m. balandžio 6 d.

Plungė

**1. Parengto teisės akto projekto tikslai, uždaviniai, problemos esmė.** Pakeisti Plungės sporto ir rekreacijos centre (toliau – SRC) kultivuojamų sporto šakų sąrašą, išbraukiant buriavimo sporto šaką.

Sprendimo projektas parengtas, atsižvelgiant į SRC prašymą, kuriame prašoma nuo gegužės 1 d. uždaryti Plungės SRC buriavimo sporto šaką.

**2. Kaip šiuo metu yra sprendžiami projekte aptarti klausimai.** Plungės SRC taryba ir administracija išanalizavo ir įvertino situaciją buriavimo sporto šakoje. Centre buriavimo užsiėmimus pastaraisiais metais lankė nuo 6 iki 10 vaikų. Dabartinis buriavimo treneris Jonas Petronis, įvertinęs savo garbų amžių ir galimybes, pasibaigus ligos laikotarpiui, atsisako toliau dirbti treneriu.

**3. Kodėl būtina priimti sprendimą, kokių pozityvių rezultatų laukiama.** Galimas kandidatas į šias pareigas Šarūnas Mikašauskas, įvertinęs trenerio darbo užmokesčio finansines sąlygas, taip pat atsisako dirbti buriavimo  treneriu. Aptarti kiti galimi variantai, bet šiandien SRC neturi nei vieno kito realaus kandidato, kuris norėtų ir galėtų mokyti vaikus buriavimo paslapčių.

**4. Siūlomos teisinio reguliavimo nuostatos.** Patvirtinus šį sprendimą, Plungės SRC bus kultivuojama 10 sporto šakų.

**5. Pateikti skaičiavimus, išlaidų sąmatas, nurodyti finansavimo šaltinius.** Lėšų nereikės.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nėra.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Švietimo ir sporto skyriaus bei Plungės SRC.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Plungės SRC.

**11. Kita svarbi informacija**. Nėra.

**12.** **Numatomo teisinio reguliavimo poveikio vertinimas.** (Pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |
| --- | --- |
| **Sritys** | **Numatomo teisinio reguliavimo poveikio vertinimo rezultatai** |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* |  | *Nenumatomas* |
| *Socialinei aplinkai* |  | *Nenumatomas* |
| *Viešajam administravimui* |  | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* | *Korupcijai įtakos neturės* | *Nenumatomas* |
| *Aplinkai* |  | *Nenumatomas* |
| *Administracinei naštai* |  | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

Rengėja Švietimo ir sporto skyriaus vyr. specialistė Julija Čiuželienė